seungwon929/Th-miracl huggingface dataset:
นิวเว็บพิก

นิวเว็บพิก (NewWebPick) หรือ NWP เป็น นิตยสารออนไลน์ (E-Magazine) ด้านออกแบบและกราฟิก ราย 2 เดือน ที่มียอดดาวน์โหลดต่อเล่มมากเป็นอันต้นๆของโลก คือเฉลี่ยอยู่ที่ 3 ล้านดาวน์โหลดต่อฉบับ ลักษณะเด่นของ Newwebpick ก็คือการออกแบบ E-Magazine ให้มีลักษณะเหมือนหนังสือหรือนิตยสารจริงๆที่เปิดและพลิกไปมาได้บนหน้าจอคอมพิวเตอร์ โดยใช้หลักการอินเตอร์แอคทีฟของโปรแกรม Flash มาใช้งานเป็นรูปเป็นร่างเป็นเจ้าแรกๆของโลก

Newwebpick เกิดขึ้นครั้งแรกจากการทำเว็บไซต์คอมมูนิตี้ด้านออกแบบ-กราฟิก ภาษาอังกฤษและภาษาจีน ในปี 2003 โดย David Zheng ชาวเมือง เซี่ยงไฮ้ ประเทศจีน และต่อมาในช่วงกลางปี 2004 ได้พัฒนารูปแบบทำ E-Magazine ออกมาให้กลุ่มคนทำงานด้านออกแบบ-กราฟิกทั่วโลก ได้ดาวน์โหลดกันเป็นครั้งแรก จากผลตอบรับมากมายจึงส่งผลให้การทำ E-Magazine กลายเป็นธุรกิจที่เลี้ยงตัวเองได้จากเงินสนับสนุนจากนักออกแบบทั่วโลก ซึ่งปัจจุบันอัตราค่าสนับสนุนอยู่ที่ 3.99 USD. ต่อปี (ราวๆ 140 บาท)โดยผู้สนับสนุนจะได้ดาวน์โหลดนิตยสารในแบบ Full version ส่วนบุคคลทั่วไปที่ไม่ได้เสียเงินสนับสนุนก็สามารถจะดาวน์โหลดได้ฟรีเช่นกันแต่จะเป็น Lite version ซึ่งจำนวนหน้าและเนื้อหาจะตัดทอนลงบางส่วน

Newwebpick จะมีเนื้อหาเกี่ยวกับข่าวสารแวดวงกราฟิกทั่วโลก บทสัมภาษณ์และ Review ผลงานของนักออกแบบที่กำลังมาแรงในขณะนั้นๆ ซึ่งทาง Newwebpick มักจะสนับสนุนงานของชาวเอเชียเป็นพิเศษ นักออกแบบและกราฟิกดีไซเนอร์ระดับนานาชาติและระดับโลก ที่เคยมีผลงานเผยแพร่ในนิตยสารฉบับนี้ เช่น Tokidoki (อิตาลี), Phunk Studio (สิงคโปร์), Yugo Nagamura (ญี่ปุ่น), Jon Burgerman (อังกฤษ), Jeremyville (ออสเตรเลีย)

สื่อที่เกี่ยวกับเรื่องแบบนี้ก็ตามออกมา อย่าง Computer Arts (www.computerarts.com) หรือ 'Juxtapoz' (www.juxtapoz.com) ประกอบกับมีการเกิดของ อีแมก (e-Magazine) ขึ้นมา ถ้าเอาตั้งแต่ยุคแรกๆ ก็มีอย่าง This is a Magazine (www.thisisamagazine.com) หลังๆ ก็มีที่น่าสนใจอย่าง New Web Pick (www.newwebpick.com) ที่มีคนเข้าไปดาวน์โหลด 3,000,000 คนจาก 150 ประเทศ "" "'ณัฐวัจน์ สุจริต บรรณาธิการ นิตยสาร YOUAREHERE
รัฐบาลชั่วคราวแห่งสาธารณรัฐฝรั่งเศส

รัฐบาลเฉพาะกาลแห่งสาธารณรัฐฝรั่งเศส () เป็นรัฐบาลชั่วคราวที่บริหารประเทศฝรั่งเศสตั้งแต่ ค.ศ. 1944 ถึง ค.ศ. 1946
นวลพรรณ ล่ำซำ

นวลพรรณ ล่ำซำ กรรมการในคณะกรรมการองค์การสวนพฤกษศาสตร์ กรรมการในคณะกรรมการมูลนิธิโรงพยาบาลสมเด็จพระยุพราช กงสุลกิตติมศักดิ์สาธารณรัฐลิทัวเนีย อดีตที่ปรึกษาประธานสภานิติบัญญัติแห่งชาติ เป็นอดีตผู้ช่วยเลขาธิการพรรคประชาธิปัตย์ อดีตที่ปรึกษาผู้ว่าราชการกรุงเทพมหานคร (อภิรักษ์ โกษะโยธิน) และกรรมการผู้จัดการบริษัท เมืองไทยประกันภัย จำกัด (มหาชน) รวมถึงเป็นผู้จัดการฟุตบอลหญิงทีมชาติไทย

นอกจากเป็นผู้บริหารระดับสูงในธุรกิจประกันภัยของตระกูล นวลพรรณยังเปิดกิจการของตัวเอง นำเข้าสินค้าแฟชั่นแบรนด์เนมหลายแบรนด์ ผ่านทางบริษัท วรรณมานี จำกัด และบริษัท ซังออนอเร่ (กรุงเทพ) จำกัด เริ่มจากแบรนด์แรก คือ แอร์เมส (Hermes) จนมีมากมายหลายแบรนด์ในปัจจุบัน เช่น เอ็มโพริโอ อาร์มานี (Emporio Armani), ทอดส์ (Tod's), Rodo, โคลเอ้ (Chole), Christofle และบลูมารีน (Blumarine)

นอกจากนี้เมื่อปี พ.ศ. 2546 นวลพรรณยังร่วมหุ้นกับเพื่อน นำเข้าผลิตภัณฑ์เวชสำอาง "Skin Ceuticals" โดยมี หุ้นส่วนคือ เมทินี กิ่งโพยม, อนุวัฒน์ นิวาตวงศ์ และน.พ.จักรินทร์ ทัฬหชาติโยธิน เปิดบริษัทชื่อ "Foure C" ที่สุขุมวิท 24

ปลายปี พ.ศ. 2549 นวลพรรณย่างก้าวเข้าสู่วงการเมืองในสังกัด พรรคประชาธิปัตย์ ซึ่งโพธิพงษ์ ล่ำซำ ผู้เป็นบิดา เคยดำรงตำแหน่งรองหัวหน้าพรรค และปัจจุบันยังดำรงตำแหน่งเป็นกรรมการสภาที่ปรึกษาพรรค

นวลพรรณ ล่ำซำ เกิดวันที่ 21 มีนาคม พ.ศ. 2509 มีชื่อเล่นว่า "แป้ง" เป็นบุตรีของโพธิพงษ์ ล่ำซำ กรรมการสภาที่ปรึกษาพรรคประชาธิปัตย์ กับยุพา ล่ำซำ เจ้าของเมืองไทยประกันภัย มีน้องสาวและน้องชายอย่างละหนึ่งคน คือ วรรณพร พรประภา กรรมการผู้จัดการ บริษัท พี แลนด์สเคป จำกัด และสาระ ล่ำซำ ผู้บริหารบริษัทเมืองไทยประกันชีวิต พวกเธอนับเป็นทายาทตระกูลล่ำซำรุ่นที่ 5 และมีศักดิ์เป็นหลานอาของบัณฑูร ล่ำซำ ผู้บริหารธนาคารกสิกรไทย

นวลพรรณสำเร็จการศึกษาจาก โรงเรียนวัฒนาวิทยาลัย และ โรงเรียนสาธิตปทุมวัน ปริญญาตรี สาขาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย และปริญญาโท สาขาการจัดการ มหาวิทยาลัยบอสตัน สหรัฐอเมริกา พ.ศ. 2532

นวลพรรณ สมรสครั้งแรกกับดร.วัชระ พรรณเชษฐ์ ประธานกรรมการ บริษัทสิทธิผลเซลส์ และ บริษัทเยอรมันออโต้ มีบุตรสาวด้วยกันคือ นวลวรรณ พรรณเชษฐ์ (น้องปราง) แต่หย่ากันเมื่อต้นปี พ.ศ. 2548 จึงมีระยะหนึ่งที่ใช้ชื่อว่า "นวลพรรณ พรรณเชษฐ์" แม้จะแยกทางกันในชีวิตสมรสแล้ว แต่ทั้งคู่ก็ยังอยู่บ้านในชายคาเดียวกันบนถนนรามคำแหง และร่วมหุ้นกันในบริษัท วรรณมานี จำกัด และบริษัท ซังออนอเร่ (กรุงเทพ) จำกัด ภายหลังนวลพรรณสมรสครั้งที่สองกับพันตำรวจเอก ดร. ณรัชต์ เศวตนันทน์ อธิบดีกรมคุ้มครองสิทธิและเสรีภาพ กระทรวงยุติธรรม เมื่อวันที่ 19 มกราคม พ.ศ. 2557 ต่อมาวันที่ 1 ตุลาคม พ.ศ. 2560 พันตำรวจเอก ดร. ณรัชต์ เศวตนันทน์ ดำรงตำแหน่งอธิบดีกรมราชทัณฑ์นวลพรรณ ล่ำซำ สมัครเข้าเป็นสมาชิกพรรคประชาธิปัตย์ เมื่อวันที่ 4 มกราคม พ.ศ. 2549 ในตำแหน่ง "ผู้ช่วยเลขาธิการพรรคประชาธิปัตย์" หลังถูกทาบทามจากสุเทพ เทือกสุบรรณ เลขาธิการพรรคประชาธิปัตย์ และนิพนธ์ พร้อมพันธุ์ ให้เดินตามรอย โพธิพงษ์ ล่ำซำ อดีตรองหัวหน้าพรรคประชาธิปัตย์ โดยงานแรกที่นวลพรรณรับผิดชอบคือ งานฉลองครบรอบ 60 ปี พรรคประชาธิปัตย์

วันที่ 1 มีนาคม พ.ศ. 2549 นวลพรรณรับตำแหน่งที่ปรึกษาผู้ว่าราชการกรุงเทพมหานคร (อภิรักษ์ โกษะโยธิน) เพิ่มอีกตำแหน่ง
วันที่ 1 กันยายน พ.ศ. 2557 ถึงวันที่ 30 เมษายน พ.ศ. 2559 ดำรงตำแหน่งข้าราชการรัฐสภาฝ่ายการเมือง ตำแหน่งที่ปรึกษาประธานสภานิติบัญญัติแห่งชาติ
ร็อกวิธยู (เพลงโบอา)

ร็อค วิธ ยู(Rock With You) เป็นซิงเกิลภาษาญี่ปุ่นลำดับที่ 11 ของโบอาในรูปแบบของแม็กซี่ซิงเกิล วางขายเมื่อวันที่ 3 ธันวาคม พ.ศ. 2546 และเป็นซิงเกิลภาษาเกาหลีที่ 2 อีกด้วย เปิดตัวสัปดาห์แรกที่อันดับ 5 ของออริกอนชาร์ต และมียอดขายรวมมากกว่า 60,000 แผ่น โดยทั้งเพลง Rock With You เป็นเพลงประกอบโฆษณาโทรศัพท์มือถือโตชิบา รุ่น A5501T ของ au และนอกจากนี้ยังเป็นเพลงที่โบอาใช้แสดงสดในงาน MTV Asia Awards 2004 ที่ประเทศสิงคโปร์อีกด้วย

มิวสิกวิดีโอเพลงนี้ยังเป็นการเปิดตัวต่อสาธารณชนครั้งแรกของวงร็อคชื่อดังในเกาหลีอย่าง TRAX
ภัทรีดา ประสานทอง

ภัทรีดา ประสานทอง (5 ตุลาคม พ.ศ. 2519 - ) (แป้ง) นักวาดภาพประกอบหญิงที่มีสไตล์เป็นของตัวเองเด่นชัด
จบการศึกษาปริญญาตรี สาขาการโฆษณา คณะนิเทศศาสตร์ จุฬาลงกรณ์มหาวิทยาลัย และปริญญาโททางด้านการวาดภาพประกอบจากมหาวิทยาลัยไบรท์ตัน ประเทศอังกฤษ เป็นลูกศิษย์ของ ม.ล.จิราธร จิรประวัติ

งานของภัทรีดาเป็นเรื่องของการจัดวางคู่สีที่มีเอกลักษณ์ การใช้รูปแบบและผิวสัมผัสบนลายกระดาษ คงไม่แปลกหากจะมีใครบอกว่าโลกของเธอสีจัดจ้าน ดูเยาว์วัย และละมุนละไมแบบเด็กๆ จากบุคลิกของเธอ สไตล์งานที่ต้องการภาพวาดของภัทรีดาจึงเป็นเรื่องใสๆ เด็กๆ โทนที่อ่อน ไม่มีร่องรอยความรุนแรงใดๆ นอกจากภาพประกอบในหนังสือที่ผลงานของเธอปรากฏอยู่มากมายหลายเล่ม เธอก็มีงานศิลปะผ่านสื่อต่างๆ เช่น บัตรเติมเงิน มิวสิกวิดีโอ (อะนิเมะชั่น) ฉากรายการ และอื่นๆ อีกมาก จนกระทั่งไปถึงการออกแบบผลิตภัณฑ์สินค้า อันเป็นพื้นที่ที่วางจากการต่อยอดความสามารถของเธอในวงกว้าง เป็นการใช้พื้นที่แสดงงานศิลปะในรูปแบบใหม่ของศิลปินรุ่นเธอ
ฝรั่งเศสเขตวีชี

ฝรั่งเศสเขตวีชี (; ) คือรัฐเฉพาะกาลที่ปกครองประชาชนชาวฝรั่งเศส โดยเป็นรัฐที่สนับสนุนนาซีเยอรมนีในช่วงสงครามโลกครั้งที่สอง ตั้งแต่เดือนกรกฎาคม ค.ศ. 1940 - เดือนสิงหาคม ค.ศ. 1944 และเป็นรัฐบาลที่สืบทอดต่อมาจากสาธารณรัฐฝรั่งเศสที่ 3 โดยมีชื่ออย่างเป็นทางการว่า รัฐฝรั่งเศส (; )

ระบอบวีชี (; ) ถูกจัดตั้งขึ้นจากการประกาศให้มีการจัดตั้งรัฐบาลตามคำสั่งของกองกำลังปราบปรามแห่งฝรั่งเศสโดยภายใต้การนำของนาซีเยอรมนีระหว่างสงครามโลกครั้งที่สองและจากการลงมติจากรัฐสภาของฝรั่งเศส ในวันที่ 10 กรกฎาคม ค.ศ. 1940 ได้มีการลงมติให้อำนาจพิเศษแก่ ฟิลิป เปแตง นายกรัฐมนตรีคนสุดท้ายของสาธารณรัฐฝรั่งเศสที่ 3 ผู้ที่สถาปนาตำแหน่งผู้บังคับบัญชาสูงสุดแห่งรัฐฝรั่งเศส (; ) อำนาจการบริหารระบอบวีชีในทางกฎหมายมีอำนาจทั้ง 2 ส่วนทั้งกับฝรั่งเศสในการปกครองของนาซีและระบอบวีชี หรือ "ฟรีโซน" แต่ในทางปฏิบัติแล้วระบอบวีชีที่อยู่ทางใต้ที่ยังคงเหลืออยู่นั้นถูกควบคุมโดยตรงจากรัฐบาลวีชี จนกระทั่งฝ่ายสัมพันธมิตรยึดรัฐอาณานิคมแอฟริกาเหนือของฝรั่งเศสได้ ในปี ค.ศ. 1942

จากการค้นคว้าครั้งล่าสุดโดยนักประวัติศาสตร์ไซมอน คิตต์สัน พบว่า เจตนาที่แท้จริงของการจัดตั้งระบอบวีชีที่ท้ายสุดก็ไม่ประสบความสำเร็จ คือ การปกป้องดำรงไว้ซึ่งเอกราชของฝรั่งเศส และการจับกุมตัวประชาชนชาวฝรั่งเศสจากสายลับของนาซีเยอรมนี

เปแต็งและระบบการปกครองแบบวีชี เจตนาที่จะให้ความร่วมมือกับการเข้ามาควบคุมของนาซีเยอรมนีในระดับสูง และต่อมาตำรวจฝรั่งเศสและกองทัพพร้อมทั้งคณะ ได้ทำการจู่โจมจับกุมแบบเฉียบพลันกับทั้งชาวยิว และประชาชนที่ถูกพิจารณาว่าไม่เป็นที่ปรารถนา ภายใต้การควบคุมของนาซีเยอรมนีอีกเช่นเคย ทั้งกับฝรั่งเศสส่วนทางเหนือและระบอบวีชีที่เป็นส่วนทางใต้

ไม่นานหลังจากนั้นสิทธิ์อันชอบธรรมของระบบวีชีและตำแหน่งผู้นำของเปแต็งก็ถูกชาร์ล เดอ โกลท้าทาย เดอ โกลอ้างสิทธิ์การเป็นผู้นำที่ถูกต้องตามกฎหมายและยังคงอยู่ในวาระของรัฐบาลฝรั่งเศส ต่อมาจากการบุกรุกเหยีบย่ำของฝ่ายสัมพันธมิตรในปฏิบัติการโอเวอร์ลอร์ด ชาร์ล เดอ โกลได้จัดตั้งรัฐบาลเฉพาะกาลแห่งสาธารณรัฐฝรั่งเศสในเดือนมิถุนายน ค.ศ. 1944 และหลังจากการประกาศอิสรภาพของกรุงปารีส รัฐบาลเฉพาะกาลแห่งสาธารณรัฐฝรั่งเศสได้แต่งตั้งตัวเองอย่างเป็นทางการในวันที่ 31 สิงหาคม อีกทั้งได้การรับรองให้เป็นรัฐบาลแห่งสาธารณรัฐฝรั่งเศสที่ถูกต้องตามกฎหมายโดยฝ่ายสัมพันธมิตร ในวันที่ 23 ตุลาคม ค.ศ. 1944

จากอิสรภาพของสาธารณรัฐฝรั่งเศสในเดือนสิงหาคมและกันยายน รัฐบาลของวีชีได้ย้ายไปยังเมืองซิกมาริงเงินในเยอรมนีและได้กลายเป็นรัฐบาลที่ถูกเนรเทศ เปแต็งยังคงเป็นผู้นำต่อมาจนถึงเดือนเมษายน ค.ศ. 1945 ตัวเลขต่าง ๆ จำนวนมากของรัฐบาลวีชี ได้ถูกจัดการโดยรัฐบาลเฉพาะกาลแห่งสาธารณรัฐฝรั่งเศสในภายหลัง เปแตงได้ถูกพิจารณาให้ประหารชีวิตในข้อหากบฏ แต่ในภายหลังได้รับการลดทอนโทษให้เหลือแค่จำคุกตลอดชีวิตจนเสียชีวิตเมื่อวันที่ 23 กรกฎาคม ค.ศ. 1951
กองทัพฝรั่งเศสเสรี

กองทัพฝรั่งเศสเสรี (, ย่อว่า FFL) คือกลุ่มต่อต้านชาวฝรั่งเศส ผู้ซึ่งยังต่อสู้กับกองกำลังฝ่ายอักษะของรัฐบาลฝรั่งเศสเสรี หลังจากการยอมแพ้ของประเทศฝรั่งเศสต่อนาซีเยอรมนี และยอมรับการปกครองภายใต้รัฐบาลนาซี ซึ่งก็คือ รัฐบาลวีชี และผู้ให้ความร่วมมือกับนาซีเยอรมนีในสมัยสงครามโลกครั้งที่สอง

และมีฐานบัญชาการอยู่ที่ประเทศอังกฤษ กรุงลอนดอน
อุจจาระ

อุจจาระ (คำอื่นๆ เช่น "มูล", "อึ", "ขี้") คือ ของที่เหลือจากการย่อยจากระบบทางเดินอาหารของสิ่งมีชีวิตโดยถ่ายออกทางทวารหนัก ส่วนใหญ่จะมีกลิ่นเหม็นเนื่องจากแบคทีเรียในลำไส้ของสัตว์นั้นๆ

หลังจากที่สัตว์ตัวหนึ่งได้ย่อยอาหารที่กินเข้าไป มักจะเหลือส่วนหนึ่งที่ระบบทางเดินอาหารไม่สามารถดูดซึมได้และจะกลายเป็นอุจจาระหรือมูลสัตว์ แต่ถึงกระนั้นอุจจาระอาจจะยังคงมีพลังงานหลงเหลืออยู่กว่า 50% ของอาหารทั้งหมด นั่นหมายความว่าอาหารทุกอย่างที่สัตว์กินเข้าไป จะมีพลังงานส่วนหนึ่งหลงเหลือมาให้กับผู้ย่อยสลายในระบบนิเวศ สิ่งมีชีวิตหลายชนิดสามารถเจริญเติบโตได้ในอุจจาระ ตั้งแต่แบคทีเรีย เห็ดรา หรือแม้แต่แมลงเช่นด้วงขี้ควาย (dung beetle) ซึ่งสามารถรับรู้กลิ่นได้จากระยะทางไกล อุจจาระนั้นมีความแตกต่างกันขึ้นอยู่กับอาหารที่กินเข้าไป อุจจาระอาจเป็นอาหารหลักหรืออาหารเสริมของสัตว์บางชนิด ตัวอย่างเช่นลูกช้างจะกินมูลจากแม่ของมันเพื่อเพิ่มจุลชีพในลำไส้ (gut flora) เป็นต้น

อุจจาระอาจมีความสำคัญเป็นเหมือนสัญญาณ เช่น เหยี่ยวเคสเตรล (kestrel) สามารถตรวจจับมูลของหนูนา (ที่สะท้อนรังสีอัลตราไวโอเลต) และสามารถรับรู้ได้ว่ามีหนูนาอยู่ตรงไหนชุกชุมกว่ากัน หรือหนอนแมลงบางชนิดสามารถยิงมูลของมันออกไปเพื่อให้ผู้ล่าที่ตามกลิ่นเข้าใจผิด ส่วนวิลเดอร์บีสต์ (wildebeest) ไม่ได้ใช้ในการล่าหรือถูกล่า แต่ใช้อุจจาระและฟีโรโมนที่สร้างจากต่อมสร้างกลิ่นเพื่อการแบ่งอาณาเขต

เมล็ดพืชอาจพบได้ในอุจจาระของสัตว์ที่กินผลไม้ ข้อดีที่พืชออกผลก็เพื่อให้สัตว์กินผลไม้เข้าไปโดยที่ไม่รู้ว่าได้ช่วยกระจายเมล็ดพันธุ์ไปด้วย ซึ่งการแพร่พันธุ์ของพืชด้วยวิธีนี้ประสบความสำเร็จสูง เมล็ดพืชจะเดินทางผ่านระบบทางเดินอาหารของสัตว์โดยที่ไม่ถูกย่อยและออกมาพร้อมกับอุจจาระ พร้อมที่จะงอกใหม่และยังได้ปุ๋ยของมันเอง

อุจจาระไม่ถูกนับเป็นของเสียเนื่องจากไม่ผ่านการย่อยระดับเซลล์
สรุปเหรียญโอลิมปิกฤดูร้อน 2008

สรุปเหรียญโอลิมปิกฤดูร้อน 2008 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันโอลิมปิกฤดูร้อน 2008 ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ เสิ่นหยาง และเทียนจิน สาธารณรัฐประชาชนจีน ตั้งแต่ 8 สิงหาคม ถึง 24 สิงหาคม พ.ศ. 2551 มีตัวเลขประมาณการณ์นักกีฬาเข้าร่วมการแข่งขัน 11,028 คนในการแข่งขัน 302 ครั้งในกีฬา 28 ชนิด
อีเอสพีเอ็นซอคเกอร์เนต

อีเอสพีเอ็นซอคเกอร์เนต (ESPNsoccernet) เป็นผู้ให้บริการข่าวสารเกี่ยวกับผลการแข่งขันฟุตบอล (soccer) ทั้งผลการแข่งขัน สถิติ และตารางการแข่งขันของฟุตบอลทั่วโลก

ในปี 1999 บัวนาวิสต้าอินเทอร์เน็ตกรุ๊ป (Buena Vista Internet Group: BVIG) ได้เข้าไปมีหุ้นมากกว่าร้อยละ 60 ใน ซอคเกอร์เนต จากผู้บริหารเดิมคือ เดลีเมล และ เจเนรอลทรูส (Daily Mail and General Trust) และขยายข้อมูลจากเดิมที่มีเฉพาะฟุตบอลลีกในประเทศอังกฤษและสก๊อตแลนด์ ให้ครอบคลุมพื้นที่ทวีปยุโรป ลาตินอเมริกา และส่วนอื่นๆ ของโลก เป็นเว็บไซต์ฟุตบอลที่ได้รับความนิยมสูง มีปริมาณเพจวิวมากกว่า 100 ล้านครั้งต่อเดือน

อีเอสพีเอ็นซอคเกอร์เนต มีสถิติที่น่าสนใจในปี 2006 มีผู้อ่านหน้าใหม่เปิดอ่านข้อมูลในเว็บมากกว่าร้อยละ 30 และในช่วงมหกรรมฟุตบอลโลก (FIFA World Cup) ปี 2006 มีการเข้าชมเฉลี่ยวันละมากกว่า 9.5 ครั้งต่อวัน และมีผู้ชมมากที่สุดในวันที่ 22 มิถุนายน ถึง 14 ล้านครั้ง นับว่าเป็นสถิติสูงสุดของเว็บไซต์เลยทีเดียว

เว็บไซต์นี้ให้บริการในภาษาต่างๆ เช่น อังกฤษ ฝรั่งเศส อิตาลี เยอรมัน และสเปน

สิ่งที่น่าสนใจในเว็บไซต์ซอคเกอร์เนต เช่น พรีเมียมแฟนตาซีเกม (premium fantasy game) และพอดแคสต์ (podcast) สัปดาห์ละสองครั้ง ที่ดำเนินรายการโดย Adriano Russo และ Jonathan Harris-Bass และมีวิดีโอที่น่าสนใจ

ครั้งแรกที่อีเอสพีเอ็นซอคเกอร์เนตให้บริการครั้งแรก (ในสหรัฐฯ และออสเตรเลีย) ได้เพิ่งช่องทางการชมฟุตยอลยูฟาแชมเปี้ยนลีก (UEFA Champions League) จำนวน 125 เกม โดยให้บริการในลักษณะ pay-per-view โดยคิดราคาเกมละ 9.95 ดอลลาร์สหรัฐ

กองบรรณาธิการของซอคเกอร์เนตประกอบด้วยด้วย Phil Ball, Derek Rae, Tommy Smyth, Roberto Gotta, Ernst Bouwes, Dale Johnson, Dom Raynor, John Brewin, Phil Holland, Jon Carter, Norman Hubbard, Uli Hesse-Lichtenberger, Richard Jolly, Jen Chang และอีกหลายๆ คน
รักกิจ ควรหาเวช

รักกิจ ควรหาเวช เกิดเมื่อวันที่ 15 ตุลาคม พ.ศ. 2521 จบการศึกษาจาก คณะครุศาสตร์เอกศิลปะศึกษา จุฬาลงกรณ์มหาวิทยาลัย เริ่มทำงานแรกในตำแหน่งกราฟิกดีไซน์ ที่บริษัท 'Ductstore หลังจากนั้นออกมารับงานอิสระด้านกราฟิกดีไซน์และภาพประกอบ ซึ่งส่วนตัวถนัดและชอบโปรแกรม Illustrator ผลงานที่ออกมาส่วนใหญ่จึงเป็นงาน แบบ Vector style หลังจากนั้นได้มีโอกาสร่วมงานกับนิตยสาร Computer Arts Computer Arts จากประเทศอังกฤษ ให้ออกแบบปกนิตยสาร เล่มที่100 เป็น 1แบบ ใน4ปก เล่มต่อมาคือฉบับที่ 121 ในปี ค.ศ.2007 คนจึงเริ่มรู้จักผลงานเยอะขึ้น ผลงานของรักกิจมีทั้ง งานวาดภาพประกอบ, ออกแบบปกอัลบั้มศิลปิน, ออกแบบชุดตัวอักษรรวมไปถึงการเป็นอาร์ตไดเร็คเตอร์ให้กับนิตยสาร สารกระตุ้น รักกิจได้รับรางวัลเกี่ยวกับด้านออกแบบกราฟิกในระดับนานาชาติหลายรางวัล รักกิจมีผลงานได้ลงอวดโฉมในนิตยสารด้านกราฟิกทั้งในและนอกประเทศหลายเล่ม เช่น Teritorry Magazine, CG+ นอกเหนือจากนี้ก็ยังเป็นตัวแทนชาวไทยไปร่วมแสดงในโปรเจกต์งานออกแบบกราฟิกระดับนานาชาติหลายโครงการ เช่น Tiger Translate ปี 2007, งาน Bangkok Design Festival ต่อมาในปี 2010 รักกิจ ได้คิด One Block Stencil ขึ้นมาเพื่อไปพูดบรรยายในงานที่เกี่ยวกับการออกแบบตัวหนังสือ BITS MMX ที่ Aliance Francaise de Bangkok เป็นการทดลองทำบล็อกสเตนซิล ที่ปรับรูปแบบการสเตนซิล ให้มีการใช้งานที่หลากหลายมากขึ้น โดยแนวคิดแรกคือทำบล็อกสเตนซิลที่พ่นได้ทั้งภาษาไทยและภาษาอังกฤษ ต่อมาได้ถูกนำมาใช้ในงานศิลปะ จากการชักชวนของ พี่ P7 ให้เข้าร่วมทำศิลปะบนกำแพงในงาน FOR 2 ที่ BACC ซึ่งเป็นครั้งแรกที่นำเอา One Block Stencil มาทำงานศิลปะ ปัจจุบันรักกิจได้ทำงานศิลปะที่ต่อยอดมาจาก One Block Stencil จนเป็นรูปแบบของตัวเองอย่างชัดเจน
ยูนิอุส เซเวน

ยูนิอุสเซเวน เป็นหนึ่งในแพลนท์ทรงนาฬิกาทรายทั้งหลายของประเทศแพลนท์ ในอะนิเมะเรื่องกันดั้มซี้ด เป็นแพลนท์ด้านเกษตรกรรมหลักและสถานที่ท่องเที่ยวที่แสนงดงามแห่งหนึ่ง โดนทำลายด้วยระเบิดนิวเครียร์ ในเหตุการณ์วาเลนไทน์เลือด ( BLOOD VALENTINE ) สร้างความโกรธแค้นให้เหล่าโคออดิเนเตอร์อย่างมาก จึงตอบโต้โดยส่ง N-JAMMER ลงฝังที่โลก เป็นเหตุทำให้โลกขาดแคลนพลังงานและเพื่อไม่ให้ใช้ระเบิดนิวเครียร์ได้อีก ซึ่งการระเบิดของยูนิอุส เซเว่น ทำให้อัสรันต้องสูญเสียแม่ไปในเหตุการณ์นี้ด้วย
ซึ่งหลังจากโดนทำลายแล้วยังคงเหลือซากส่วนฐานซึ่งเข้าวงโคจรรอบโลกอยู่ในส่วนของขยะอวกาศ และโดนทำลายโดยยานมิเนอร์วาหลังจากที่กลุ่มฝักใฝ่ในจุดมุ่งหมายของแพทริก ซารา หวังเพื่อให้ ยูนิอุส เซเว่น เป็นผู้ทำลายล้างโลกจากการตกของมัน ถึงแม้ยานมิเนอวา จะทำลายมันลงได้ แต่ด้วยขนาดที่ใหญ่โต เศษซากทั้งหลายได้ตกลงสู่โลกประดุจดาวหางทำลายล้างนครสำคัญมากมายจน เกิดการต่อต้านจากประเทศต่างๆทั่วโลก สงครามจึงอุบัติขึ้นอีกครั้ง โดยที่คางาริไม่สามารถทำอะไรได้ เพราะแรงกดดันจากรัฐบาลต่างๆ ทำให้ออร์บต้องเข้าร่วมเป็นพันธมิตรกับสหพันธ์แอตแลนติก
กูรีชีบา

กูรีชีบา () เป็นเมืองหลวงของรัฐปารานา ประเทศบราซิลและเป็นเมืองใหญ่ที่สุดในรัฐ มีประชากรมากที่สุดในบริเวณบราซิลตอนใต้ เป็นเมืองศูนย์กลางเศรษฐกิจ

ระบบขนส่งมวลชนในกูรีตีบาในปัจจุบันประกอบด้วยรถเมล์ทั้งหมด ในชื่อ Rede Integrada de Transporte โดยกูรีตีบาเป็นเมืองแรกในโลกที่นำระบบรถโดยสารประจำทางด่วนพิเศษ (BRT) มาใช้ในปี พ.ศ. 2517 โดยเมื่อมีการนำรถบีอาร์ทีมาใช้ ส่งผลให้มีการย้ายรูปแบบการเดินทาง (modal shift) จากรถส่วนตัวเป็นรถเมล์ ลดลงมา 27 ล้านเที่ยว ต่อปี (2534) โดยส่งผลให้มีการประหยัดเชื้อเพลิง 27 ล้านลิตร และเมื่อเปรียบเทียบเมืองขนาดใหญ่ทั้ง 9 เมืองในประเทศบราซิล กูรีตีบาใช้พลังงานเชื้อเพลิงน้อยกว่าเมืองอื่นเฉลี่ย 30% ต่อหัวประชากร ส่งผลให้เป็นเมืองขนาดใหญ่ที่มลภาวะทางอากาศน้อยที่สุด

ปัจจุบันค่ามีรถเมล์ที่วิ่ง 1,100 คัน โดยวิ่ง 12,500 เที่ยว ให้บริการผู้โดยสาร 1.3 ล้านคน โดยประชาชนในเมืองเสียค่าใช้จ่ายในการเดินทางคิดเป็น 10% ของรายได้ ซึ่งต่ำกว่าค่าเฉลี่ยของประเทศ

รัฐบาลได้มีนโยบายในการสร้างรถไฟใต้ดินมาเป็นระยะเวลานาน จนกระทั่งในปี 2557 ได้มีการทำสัญญาสร้างรถไฟฟ้าความยาว 17.6 กม. ประกอบด้วยสถานี 14 แห่งตามแนวเหนือใต้ของประเทศ โดยได้ทำสัญญา 35 ปี ในลักษณะของ public private partnership ประมาณค่าก่อสร้างอยู่ที่ 4.62 ล้านเรอัล
อำเภอเดิมบางนางบวช

อำเภอเดิมบางนางบวช เป็นอำเภอหนึ่งของจังหวัดสุพรรณบุรี

อำเภอเดิมบางนางบวชตั้งอยู่ตอนเหนือสุดของจังหวัด มีอาณาเขตติดต่อกับอำเภอข้างเคียง ดังนี้

อำเภอเดิมบางนางบวชแบ่งเขตการปกครองย่อยออกเป็น 14 ตำบล ได้แก่

ท้องที่อำเภอเดิมบางนางบวชประกอบด้วยองค์กรปกครองส่วนท้องถิ่น 16 แห่ง ได้แก่

อำเภอเดิมบางนางบวชมีโรงพยาบาลของรัฐ 1 แห่ง และเอกชน 1 แห่ง
อำเภอเมืองระนอง

อำเภอเมืองระนอง เป็นอำเภอหนึ่งของจังหวัดระนอง

อำเภอเมืองระนองมีอาณาเขตติดต่อกับอำเภอข้างเคียง ดังนี้

อำเภอเมืองระนองแบ่งเขตการปกครองย่อยออกเป็น 9 ตำบล 39 หมู่บ้าน ได้แก่

ท้องที่อำเภอเมืองระนองประกอบด้วยองค์กรปกครองส่วนท้องถิ่น 11 แห่ง ได้แก่
อำเภอเมืองสุพรรณบุรี

อำเภอเมืองสุพรรณบุรี เป็นอำเภอหนึ่งของจังหวัดสุพรรณบุรี

อำเภอเมืองสุพรรณบุรีมีอาณาเขตติดต่อกับอำเภอข้างเคียง ดังนี้

อำเภอเมืองสุพรรณบุรีแบ่งเขตการปกครองย่อยออกเป็น 20 ตำบล 123 หมู่บ้าน ได้แก่
ท้องที่อำเภอเมืองสุพรรณบุรีประกอบด้วยองค์กรปกครองส่วนท้องถิ่น 22 แห่ง ได้แก่

อำเภอมืองสุพรรณบุรีมีโรงพยาบาลศูนย์ 1 แห่ง และโรงพยาบาลเอกชนหลายแห่ง
วิกิพีเดียภาษาตากาล็อก

วิกิพีเดียภาษาตากาล็อก เป็นสารานุกรมวิกิพีเดียที่จัดทำขึ้นในภาษาตากาล็อก เริ่มสร้างเมื่อเดือนธันวาคม พ.ศ. 2546 ปัจจุบันวิกิพีเดียภาษาตากาล็อกมีบทความมากกว่า 55,000 บทความ (มีนาคม 2555)
ชรัส เฟื่องอารมย์

ชรัส เฟื่องอารมย์ เกิดวันที่ 19 มีนาคม พ.ศ. 2494 จบการศึกษาจากคณะเศรษฐศาสตร์ มหาวิทยาลัยรามคำแหง ในปี 28 ยังทำงานอยู่ที่ธนาคารกรุงเทพ สาขาลุมพินี ชรัสเป็นนักร้องนักแต่งเพลงที่เป็น role model ช่วงแรกการนำเสนอผลงานเป็นการร่วมกัน ระหว่าง ชรัส และ แฟลช (วงของพนเทพ สุวรรณะบุณย์ โปรดิวเซอร์คุ่หูและศิลปินหลายท่าน อาทิ วิยะดา, กบ (ทรงสิทธิ์) ออกผลงาน ผีเสื้อ แมลงปอ ในสังกัดรถไฟดนตรี ต่อมาออกผลงานกับ EMI โดยร่วมกับ ชลิต เฟื่องอารมย์ ในชุด ชรัส-ชลิต และคนแปลกหน้า ในปี 2528 ไนท์สปอตโปรดักชั่น ดึงตัวไปออกงานร่วมกับ มาลีวัลย์ เจมีน่า ชุด มาลีวัลย์และชรัส เป็นงานพ๊อพแจ๊ซ ชรัสกลับมาดังอีกครั้งเมื่อออกงานชุด ชรัสวันนี้ กับแกรมมี่ในปี 2529 เพลง ทั้งรู้ก็รัก แล้วจึงมาอยู่ ครีเอเทียอาร์ทติสท์ ในชุด เหงา เหงา ก็เอามาฝาก หลังจากนี้มีชุด ชรัส พักร้อน กับค่ายบายมี

"ชุด แฟลช และ ชรัส เฟื่องอารมย์ (ปี พ.ศ. 2524 สังกัด รถไฟดนตรี)
"ชุด ผีเสื้อ (ปี พ.ศ. 2525 สังกัด รถไฟดนตรี)
"ชุด แมลงปอ (ปี พ.ศ. 2526 สังกัด รถไฟดนตรี)
"ชุด คอนเสิร์ทของผู้ชายชื่อ ชรัส เฟื่องอารมย์ (ปี พ.ศ. 2526 สังกัด EMI)
"ชุด ชรัส - ชลิต และคนแปลกหน้า (ปี พ.ศ. 2527 สังกัด EMI)
"ชุด มาลีวัลย์ และ ชรัส (ปี พ.ศ. 2528 สังกัด ไนท์สปอต)
"ชุด ชรัส วันนี้ (ปี พ.ศ. 2529 สังกัดแกรมมี่ เอนเตอร์เทรนเม้นต์) (รีมาสเตอร์ใหม่ พ.ศ. 2551)
"ชุด คืนรักที่อบอุ่น (ปี พ.ศ. 2531 สังกัดแกรมมี่ เอนเตอร์เทรนเม้นต์)
"ชุด เหงา เหงา ก็เอามาฝาก (ปี พ.ศ. 2532 สังกัดครีเอเทีย อาร์ทิสต์)
"ชุด แม่ไม้เพลงไทย (ปี พ.ศ. 2534 สังกัดแกรมมี่ เอนเตอร์เทรนเม้นต์) (รีมาสเตอร์ใหม่ พ.ศ. 2556)
"ชุด เก็บรักที่ปลายใจ (ปี พ.ศ. 2535 สังกัดแกรมมี่ เอนเตอร์เทรนเม้นต์)
"ชุด วันที่รอ พ.ศ. ที่คิดถึง (ปี พ.ศ. 2537 สังกัด พีจีเอ็ม)
"ชุด เนคไท (ปี พ.ศ. 2539 สังกัด เอ็มสแควร์)
"ชุด ชรัส พักร้อน (ปี พ.ศ. 2540 สังกัด บายมี)
"ชุด คำอธิบาย (ปี พ.ศ. 2541 สังกัด นีโอมิวสิก)
"ชุด ชรัสร่วมสมัย (ปี พ.ศ. 2542 สังกัด แกรมมี่คิวเอ็กซ์)
"ชุด เพราะรัก...ฉันจึงมา (ปี พ.ศ. 2547 สังกัด อาร์เอส โปรโมชั่น)
"ชุด เพลงรักเฟื่องอารมย์ (ปี พ.ศ. 2548 สังกัด อาร์เอส โปรโมชั่น)
"ชุด Play On (ปี พ.ศ. 2554 สังกัด รถไฟดนตรี)
ทุรโยธน์

ทุรโยธน์ หัวหน้าตัวละครฝ่ายเการพในมหากาพย์เรื่อง มหาภารตะ เป็นลูกของท้าวธฤตราษฎร์กับพระนางคานธารี ในขณะที่พระนางคานธารีทรงตั้งครรภ์อยู่ 2 ปีนั้น พระนางคานธารีก็เลยได้รับสั่งให้นางข้าหลวงเอาฆ้อนเหล็กทุบไปที่ท้องพร้อมกับบอกว่านี่เป็นวิธีช่วยให้ประสูติการ นางข้าหลวงจึงตีไปที่ครรภ์ของพระนางคานธารี ครั้งแรกยังไม่ออก จึงตีไปอีกสองครั้ง จนในที่สุดพระนางคานธารีก็คลอดออกมาเป็นก้อนเนื้อใหญ่และเย็นเฉียบ

เมื่อพระนางคานธารีทราบดังนั้น พระนางคานธารีจึงรับสั่งให้เอาก้อนเนื้อนั้นไปทิ้งสระ

ครั้นเมื่อนางข้าหลวงจะเอาก้อนเนื้อไปทิ้งสระก็ได้มีฤๅษีเข้ามาขวางแล้วบอกว่า ให้เอาก้อนเนื้อนั้นเอามาแล่เป็นชิ้น ๆ 100 ชิ้น เอาชิ้นแต่ละชิ้นไปใส่หม้อดินแล้วเอาน้ำบริสุทธิ์พรมลงไป ก้อนเนื้อทั้งร้อยชิ้นก็จะกลายเป็นกุมาร ลูกคนแรกที่คลอดนั้นพอเกิดมา หมาหอนทั้งเมืองแร้งการ้องลั่นพระนคร

กุมารองค์โตนี้ ชื่อ ทุรโยธน์ แปลว่า ผู้ซึ่งยากที่ใครจะเอาชนะได้ ท้าวธฤตราษฎร์ได้ยินเสียงนกกาแร้งหมาร้องลั่นระงมทั้งเมืองก็ตกใจวิ่งไปถามท้าวภีษมะผู้เป็นลุงว่า เกิดอะไรขึ้น ท้าวภีษมะก็บอกว่านี่เป็นเหตุอุบาทว์ของลูกชายเจ้าซึ่งเกิดมาพร้อมกับความจัญไร นำมาซึ่งเสนียดแก่หัสตินปุระ ภีษมะจึงบอกให้ท้าวธฤตราษฎร์เอาลูกไปฆ่าทิ้งเสียทั้งหมด แต่ท้าวธฤตราษฎร์กับพระนางคานธารีไม่ยอมจึงฝืนเลี้ยงโอรสทั้ง 100 คนเรื่อยมา พร้อมกับพระธิดาอีก 1 คนซึ่งพี่น้องทั้ง 101 คนนั้นก็คือ พี่น้องตระกูลเการพ

ทุรโยธน์ได้พรให้เป็นผู้ที่มีเสน่ห์ในการใช้วาจา เกลี้ยกล่อมคนได้ง่าย แต่ก็เป็นผู้ที่มีความอิจฉาริษยากับปาณฑพอย่างแรงกล้า จึงก่อให้เกิดสงครามบนทุ่งกุรุเกษตรขึ้นมา แต่ตอนสุดท้ายทุรโยธน์ก็ต้องถูกภีมะใช้กระบองฟาดต้นขาตาย ไปพร้อมกับพี่น้องตระกูลเการพทั้งหมด ยกเว้นแต่นางทุหศาลา(พระธิดาองค์เดียวของท้าวธฤตราษฎร์)

แม้ทุรโยธน์จะถูกมองว่าเป็นคนชั่วช้าในเรื่อง แต่ในมหากาพย์กล่าวว่าเขาเป็นผู้นำที่เข้มแข็งและปกครองประชาชนด้วยความยุติธรรม ทุรโยธน์มีอคติแก่ฝ่ายปาณฑพและไม่เชื่อว่าฝ่ายปาณฑพเป็นโอรสของท้าวปาณฑุที่เกิดจากเทพเจ้าตามคำบอกเล่าของพระนางกุนตี และการที่เขาและน้องชายถูกภีมะรังแกในวัยเด็กสร้างความเกลียดชังฝ่ายปาณฑพทวียิ่งขึ้น

ทุรโยธน์ได้ชื่อว่าเป็นผู้มีทัศนคติที่แตกต่างจากคนทั่วไปในยุคนั้น โดยเฉพาะเรื่องเหยียดผิวและชนชั้นวรรณะ เขารับกรรณะที่เป็นศูทรเป็นเพื่อนตายและยกแคว้นอังคะให้ปกครอง เขาเปรียบกรรณะเป็นแม่น้ำ ความบริสุทธิ์ของแม่น้ำนั้นขึ้นอยู่กับน้ำที่ใสสะอาด หาได้มาจากแหล่งที่มา นอกจากนั้นเขายังได้ชื่อว่าเป็นนักการเมืองและนักการทูตที่นิยมสร้างไมตรีมากกว่าทำสงคราม การท้ายุธิษฐิระเพื่อพนันสกาเอาบ้านเอาเมืองแทนที่จะประกาศสงครามโดยตรงเพื่อหลีกเลี่ยงการนองเลือด แม้ทุรโยธน์จะทำเรื่องชั่วร้ายบ้างแต่เขาทำเพื่อโจมตีฝ่ายปาณฑพที่เป็นศัตรูฝ่ายเดียว ในขณะที่ฝ่ายปาณฑพกลับมีปัญหากับหลายฝ่าย ทั้งกับเทวดา ทั้งปีศาจ ทั้งนาค แม้แต่สงครามที่ทุ่งกุรุเกษตร ทุรโยธน์กลับมีพระราชาจากแคว้นต่าง ๆ มาให้การช่วยเหลือมากกว่าฝ่ายปาณฑพ

บางตำราว่า ทุรโยธน์ คือ ปีศาจกลี ในเรื่องพระนลและทมยันตี กลับชาติมาเกิด และปีศาจกลีจะกลับมาเกิดอีกครั้งในกลียุค และจะถูกพระกัลกิยาวตารสังหาร
อำเภอบ้านสร้าง

อำเภอบ้านสร้าง เป็นอำเภอหนึ่งของจังหวัดปราจีนบุรี

อำเภอบ้านสร้างตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้

อำเภอบ้านสร้างแบ่งเขตการปกครองย่อยออกเป็น 9 ตำบล 88 หมู่บ้าน ได้แก่
ท้องที่อำเภอบ้านสร้างประกอบด้วยองค์กรปกครองส่วนท้องถิ่น 8 แห่ง ได้แก่
ทรัย

ทรัย () เป็นกลุ่มดนตรีสัญชาติไทย เริ่มก่อตั้งวงในปี 2520

สมภพ (อ๊อด) สายัณห์กุล กับ มือเบส เริงรัก สัตยวินิจ ซึ่งคุ้นเคยกันมาแต่เด็ก ๆ จนโต ไปเรียนดนตรีที่สยามกลการด้วยกัน และคิดจะตั้งวงดนตรีขึ้นมาตระเวนเล่นตามงานต่าง ๆ เหมือนกับอย่างที่รุ่นพี่ ๆ เขาทำสำเร็จกันมาแล้วบ้าง

เริงรัก จึงไปชักชวนเพื่อนฝูงซึ่งเรียนอยู่ดัวยกันที่ พาณิชยการธนบุรี มาได้ทั้งหญิงและชาย และทุกคนมีความสามารถเล่นเครื่องดนตรีกับร้องเพลงแตกต่างกันไป รวมสมาชิกแล้วได้ 8 คน จึงซักซ้อมกันเป็นประจำ เพื่อตระเวนไปเล่นตามงานปาร์ตี้ต่าง ๆ ของเพื่อน ๆ และงานจ้างและใช้ชื่อว่า ทรัย (TRY) ซึ่งมีความหมายว่า ความพยายาม และทุกคนยึดถือคุณสมบัติประจำตัวที่จะร่วมมือร่วมใจกัน และลงมติใช้ชื่อตรงกับวันที่ 25 กันยายน 2520
ปี 2523 ทรัยตั้งโครงการ "ดนตรีมีแต่ความบริสุทธิ์" โดยทางวงตระเวนเล่นในสถาบันการศึกษาฟรี เป็นเวลา 1 เดือน นับแต่ช่วงเปิดเทอมแรก ทั้งนี้เพื่อให้นักเรียนนักศึกษามีโอกาสได้ชมการแสดงของวง โครงการได้รับการตอบรับเป็นอย่างดี ทางวงจึงจัดโครงการนี้อีกครั้งในปีถัดมา และทรัยได้รับรางวัลวงดนตรีส่งเสริมเยาวชนดีเด่นจากสำนักนายกรัฐมนตรีจากโครงการนี้ ต่อมาได้ย้ายไปเล่นประจำที่ แองเจิ้ลคลับ

ในช่วงห้าปี (2520-25) ที่ทรัยตะเวนเล่นไปตามสถานที่ต่าง ๆ ทำให้มีแฟนเพลงประจำที่เป็นกลุ่มเป็นก้อน ทางวงจึงจัดตั้งแฟนคลับเพื่อใช้เป็นศูนย์กลางในการสื่อสารข่าวคราวความเป็นไปของกิจกรรมต่าง ๆ ภายในระยะเวลาหนึ่งปีมีสมาชิกแฟนคลับทั้งสิ้นเกือบห้าพันคน

ทรัยบันทึกเสียงอัลบั้มเพลงไทยครั้งแรกที่ห้องอัดเสียงทอง เมื่อมาสเตอร์เทปเสร็จสมบูรณ์ทางวงได้ขายสิทธิ์ในการขายให้กับบริษัทเทปแห่งหนึ่ง แต่เกิดปัญหาทำให้ไม่สามารถออกจำหน่ายได้ ภายหลังทรัยต้องเจรจาซื้อสิทธิ์กลับคืนจากบริษัทดังกล่าว แล้วนำมาสเตอร์กลับมาแก้ไขใหม่หมด โดยแก้ไขที่ห้องอัดศรีสยามเสร็จสิ้นในเดือนกรกฎาคม 2526 และออกขายได้ในเดือนสิงหาคม ชื่ออัลบั้มชุด "สาววัยรุ่น"